open-index/open-wikipedia-markdown huggingface dataset:
Okruh

**Okruh** môže byť:
*všeobecne:
**priestor (prípadne trasa) zhruba v tvare kruhu
**sféra (činnosti), pole
**skupina ľudí rovnakých záumov alebo emočne viazaných
*v technike: sústava, najmä potrubí, vodičov či vysielačov, ktorá je uzavretá a/alebo má tvar kruhu, špecificky:
**v elektrotechnike: uzavretá vodivá cesta, z ktoréhokoľvek uzla ktorej vychádzajú len dva vodiče
**v telekomunikáciách: súbor prenosových prostriedkov s charakterom trvalej výstavby slúžiaci na vytvorenie obojsmerného spojenia na prenos signálu alebo signalizácie (napr. telefónny okruh), pozri okruh (telekomunikácie)
*v športe:
**kruhová uzavretá pretekárska dráha (aj dočasná), najmä v cyklistike a motorizme, pozri pretekársky okruh
**preteky na pretekárskom okruhu, pozri okruhové preteky
*v doprave: trasa vedúca po jednej alebo viacerých komunikáciách približne v kruhu okolo mesta (prípadne: obce ) alebo jeho (jej) časti s cieľom odkloniť dopravu z centra , synonymá: komunikačný okruh, cestný okruh, okružná cesta, okružná komunikácia, pozri okruh (cesta) (a napr. mestský okruh)
*územná správna jednotka:
**v Česko-Slovensku, na Slovensku a v Česku: vojenský okruh (vševojskový zväz zahŕňajúci zväzky, útvary, vojenské školy, rôzne výcvikové a ďalšie vojenské zariadenia)
**v ZSSR, Rusku: vojenská, súdna a iná správna jednotka, najmä autonómny okruh (kedysi označovaný ako "národnostný okruh";  dnes správna jednotka menšia ako tzv. oblasť a určená pre malé národy v niektorých častiach Ruska) a federálny okruh, pozri aj Ruské federálne subjekty
**v Srbsku: alternatívny preklad srbského okrug, pozri administratívne členenie Srbska
*v matematike: pozri okruh (algebra)
*v biológii: v starších (živočíšnych aj rastlinných) systémoch (jedna konkrétna) taxonomická kategória medzi podkmeňom a triedou  (lat. cladus, čes. kruh, nem. Kreis, Kladus), pozri okruh (taxonomická úroveň)

## Pozri aj
*bezpečnostný okruh (v chémii vymedzené územie ohrozené účinkami výbuchu)
*hydraulický okruh
*lymfatický okruh (v biológii)
*kultúrny okruh (v archeológii, etnografii a filozofii)
*okruh foriem (blízko príbuzné a podobné druhy a poddruhy geografickej rasy)
*okruh reaktora: primárny okruh reaktora (s chladivom), sekundárny okruh reaktora, terciárny okruh reaktora
*olejový okruh
*uzavretý televízny okruh (=CCTV)
*vysielací okruh (sústava vysielacích staníc šíriaca spoločný program v určitom čase vždy z jedného štúdia)
*rezonančný okruh (= rezonančný obvod, oscilačný okruh)
*rozhlasový programový okruh (stanica, samostatný sled relácií so špecifickým programovým zameraním)

## Referencie
M3U

**M3U** je formát súborov určený na uchovávanie playlistov. Pôvodne bol vyvinutý pre program Winamp, ale dnes patrí k najrozšírenejším formátom playlistov. Podporujú ho aplikácie XMMS, Windows Media Player, foobar2000, iTunes, Amarok a mnohé ďalšie.

Súbory majú príponu **.m3u**. Ako MIME typ sa používa `audio/mpegurl` (odporúčané), prípadne `audio/x-mpegurl`.

## Špecifikácia

Playlisty vo formáte M3U sú bežné textové súbory, obsahujúce zoznam ciest k hudobným súborom na každom riadku. Cesty môžu byť absolútne (napr.: *C:\Hudba\Skladba.mp3*) alebo relatívne vzhľadom na umiestnenie M3U súboru (napr.: *..\Album\Skladba.mp3*)

Príklad základného M3U playlistu:

 Skladba 1.mp3
 C:\Hudba\Umelec\Album\Skladba 2.mp3
 

Existuje aj rozšírená verzia M3U, v ktorej sú okrem súborov ukladané aj informácie o dĺžke, autorovi a názve skladby. Tieto súbory sú označené hlavičkou `#EXTM3U` na prvom riadku a pred každým názvom súboru je uvedený popisujúci riadok v tvare `#EXTINF:<dĺžka v sekundách>,<popis súboru>`

Príklad rozšireného M3U playlistu:

 #EXTM3U
 #EXTINF:251,Nejaký autor - Skladba 1
 Skladba 1.mp3
 #EXTINF:251,Iný autor - Skladba 2
 C:\Hudba\Umelec\Album\Skladba 2.mp3
 #EXTINF:-1,Moje obľúbené on-line rádio
 

Kategória:Súborové formáty
Program

**Program** môže byť:
* postup, sled, náplň, plán vykonávania určitej činnosti (napr. rokovania, nejakej akcie)
* súhrn zásad
* stanovený cieľ, plán
* brožúra s poradím jednotlivých čísel nejakého vystúpenia alebo schôdzky, obyčajne aj s menami účinkujúcich
* v informatike: úplný zoznam príkazov alebo inštrukcií na riešenie úlohy na počítači, pozri program (počítačový)
* v TV a rozhlase: 
** vopred pripravený sled po sebe idúcich relácií, pozri televízny program a rozhlasový program
** (vopred pripravená) relácia (vysielanie)
* v umení:
** vopred stanovené poradie vystúpení nejakej zábavnej či kultúrnej akcie alebo dejstiev hry
** nadradený úmysel sledovaný určitou formou umenia
** repertoár umeleckej inštitúcie
* v politike: 
** základný dokument strany alebo hnutia, pozri program (politická strana)
** manifest, zverejnený súhrn zásad
* v ekonomike:
** výrobný plán vychádzajúci z istej suroviny
** v projektovom manažérstve: skupina projektov s rovnakým obsahovým zameraním, pozri program (projekty)
** názov spoločnosti, pozri Program® spol. s r. o.
* v školstve:
** skrátene učebný program
** skrátene študijný program
** v minulosti: tlačené výročné správy s výkazom činnosti
* v kozmonautike: skrátene kozmický program
Rudolf Cigánik

**Rudolf Cigánik** (* 10. január 1961, Handlová) je slovenský akademický maliar, ilustrátor, grafik, sochár a svetovo uznávaný tvorca poštových známok.

## Dielo
Vydal už svoj druhý samizdat o vytvorení najväčšej poštovej známky na svete klasickou technológiou oceľorytiny vo veľkosti 7,3× v máji 2004, tentoraz do ocele vyryl v podobe známok portréty svojej netere Martiny Cigánikovej a jej snúbenca Petra Chromčáka. Známky sú súčasťou originálnej pozvánky na ich svadbu. Namiesto nominálnej hodnoty je na nej vytlačená hodina sobáša.
Vyhlásenie známky roka 2002 v Kostoľanoch pod Tríbečom v Zlatomoravskom okrese bolo vyvrcholením medzinárodnej filatelistickej výstavy Nitrafila. Víťazom 10. ročníka ankety o najkrajšiu známku Slovenska za rok 2002 sa stal po Cigánik už tretí raz za sebou. V tomto prípade ide o výnimočnú dvojznámku, na ktorej je zobrazený Bojnický zámok v nominálnej hodnote 12 Sk a terasy v čínskom Handan (8 Sk).

Obe známky sa používajú aj v Číne, kde je ich nominálna hodnota 80 jüanov. Autora prišiel oceniť aj veľvyslanec Čínskej ľudovej republiky na Slovensku Juan Guisen, ktorý zdôraznil, že známková tvorba prináša aj Číňanom veľkú radosť. Svedčí o tom i skutočnosť, že pri uvedení známky vlani na jeseň odhalili pri terasách Handan Cigánikovi pamätnú tabuľu. Za výnimočný možno považovať i fakt, že na realizáciu známky bol vyhlásený konkurz, do ktorého sa prihlásili traja slovenskí a štyria čínski výtvarníci. Rudolf Cigánik sa doteraz autorsky podieľal na 64 slovenských známkach, najbližšie vyjde jeho divá mačka.
Súčasťou výstavy Nitrafila bola tiež anketa o najkrajšiu slovenskú známku desaťročia. Aj v nej zvíťazil Cigánik spolu s výtvarníkom Dušanom Kállayom. Ide o dejiny poštového práva v nominálnej hodnote 20 Sk vydané v roku 2000.

V roku 2006 bolo na  záchranu  krásneho  handlovského kostolíka U dobrého pastiera vytvorené dielo, ktoré je v podobe grafického listu a je na ňom zobrazený kostolík U dobrého pastiera a pastier. Tento  grafický list bol v predaji a ten kto si toto dielo zakúpil prispel na rekonštrukciu zvonice, ktorá stojí pri kostolíku  U dobrého  pastiera. V roku 2012 bola o Cigánikovi vydaná publikácia – ide o autorovu monografiu pod názvom „Rudo Cigánik: V tieni znám(k)y“. Rudolf Cigánik je autorom bronzovej sochy sv. Barborky, ktorá je umiestnená vo fontáne na námestí baníkov. V roku 2017 vytvoril pre exteriérovú expozíciu Slovenského banského múzea v Handlovej sochu sv. Barbory, patrónky baníkov v životnej veľkosti. Žije a tvorí v Handlovej.

Kategória:Slovenskí maliari
Kategória:Slovenskí ilustrátori
Kategória:Slovenskí grafici
Kategória:Slovenskí výtvarníci
Kategória:Slovenskí sochári
Kategória:Osobnosti z Handlovej
Kategória:Absolventi Súkromnej školy umeleckého priemyslu (Kremnica)
David Herbert Lawrence

**David Herbert Lawrence** (* 11. september 1885, Eastwood, Nottighamshire, Spojené kráľovstvo Veľkej Británie a Írska – † 2. marec 1930, Vence, Alpes-Maritimes, Francúzko) bol anglický spisovateľ, predstaviteľ anglického modernizmu. Je autorom románov, poviedok, reportáží, básní a literárnokritických diel.

Jeho najznámejší román *[[Milenec lady Chatterleyovej]]* (*Lady Chatterley's Lover*, 1928) bol na svoju dobu odvážnym stvárnením vzťahu muža a ženy. Bol označený ako nemravný a ako taký aj zakázaný.

## Ďalšie romány

* *Synovia a milenci* (*Sons and Lovers*, 1913)
* *Biely páv* (*The White Peacock*, 1911)
* *Dúha* (*The Rainbow*, 1915)
* *Kengura* (*Kangaroo*, 1923)
* *Okrídlený kôň* (*The Plumed Serpent*, 1926)

## Poviedky a zbierky poviedok

* *Pruský dôstojník* (*Prussian Officer*, 1914)
* *Anglicko, moje Anglicko* (*England, My England*, 1922)
* *Tá, ktorá odcestovala* (*The Woman Who Rode Away*, 1928)
* *Láska medzi kopami sena* (*Love Among the Haystacks*, 1930)
* *Panna a cigán* (*The Virgin and the Gipsy*, 1930)

## Zbierka básní

* *Ľúbostné a iné básne* (*Love Poems and Others*, 1913)

## Reportáže z ciest

* *Súmrak v Taliansku* (*Twilight in Italy*, 1916)
* *More a Sardínia* (*Sea and Sardinia*, 1921)
* *Mexické rána* (*Mornings in Mexico*, 1927)
* *Etruské miesta* (*Etruscan Places*, 1932)

## Literárna kritika
* *Štúdie o klasickej americkej literatúre* (*Studies in Classic American Literature*, 1923)

Kategória:Britskí spisovatelia
Kategória:Imagizmus
Kategória:Úmrtia na tuberkulózu
Libertín

**Libertín** môže byť:
*stúpenec libertinizmu resp. osoba konajúca v jeho duchu, pozri pod libertinizmus
*prepustený otrok v starovekom Ríme, pozri libertín (otrok)
*poddaný, ktorý bol oslobodený od roboty, ale platil naturálnu a peňažnú rentu, pozei libertín (poddaný)

## Pozri aj
*libertarián
Martin Štrba (kameraman)

**Martin Štrba** (* 26. august 1961, Levice) je slovenský kameraman, štvornásobný držiteľ ceny Český lev a trojnásobný držiteľ ceny Slnko v sieti za najlepšiu kameru.

V rokoch 1976 – 1980 študoval fotografiu na Strednej umelecko-priemyselnej škole v Bratislave a odtiaľ prešiel priamo na pražskú FAMU, kde v roku 1985 absolvoval katedru kamery. Najčastejšie spolupracuje so slovenským režisérom Martinom Šulíkom (filmy *Neha, Všetko čo mám rád, Záhrada, Orbis pictus, Krajinka*) a s českým režisérom Vladimírom Michálkom (za film *Je třeba zabít Sekala* dostal Českého leva, *Anděl exit*, šesťdielny televízny seriál *Záchranári*).

Bol aj hlavným kameramanom multimediálneho projektu *Zlatá šedesátá*, ktorý zahŕňa 26 televíznych portrétov českých a slovenských filmových osobností 60. rokov 20. storočia.

## Ocenenia

* 2023 – Pribinov kríž I. triedy za mimoriadne zásluhy o kultúrny rozvoj SR, najmä v oblasti filmu. 

## Filmografia
* 1991 – *[[Neha (film)|Neha]]*
* 1992 – *[[Všetko čo mám rád (film)|Všetko čo mám rád]]*
* 1994 – *[[Na krásnom modrom Dunaji]]*
* 1995 – *[[Záhrada (film)|Záhrada]]*
* 1997 – *[[Orbis Pictus (film)|Orbis Pictus]]*
* 1998 – *[[Je třeba zabít Sekala]]*
* 1998 – *[[Rivers of Babylon (film)|Rivers of Babylon]]*
* 1998 – *[[Stůj, nebo se netrefím]]*
* 1999 – *[[Eliška má ráda divočinu]]*
* 1999 – *[[Praha očima…]]* – pov. Karty jsou rozdaný…, Absolutní láska, Obrázky z výletu
* 2000 – *[[Anděl Exit]]*
* 2000 – *[[Krajinka (film)|Krajinka]]*
* 2001 – *[[Babí léto]]*
* 2002 – *[[Klíč k určování trpaslíků]]*
* 2003 – *[[Neverné hry]]*
* 2005 – *[[Slnečný štát]]*
* 2008 – *Děti noci*
* 2008 – *O rodičích a dětech*
* 2009 – *[[Pokoj v duši]]*
* 2013 – *Hořící keř*
* 2015 – *Mamon* - seriál HBO
* 2017 – *Milada*
* 2018 – *Tlumočník*
* 2019 – *Úhoři mají nabito*
* 2020 – *Šarlatán*
* 2021 – *Muž se zaječíma ušima*
* 2022 – *[[Kôň (film)|Kôň]]*

## Referencie

## Externé odkazy
* Martin Štrba - FDb.cz (po česky)

Kategória:Slovenskí kameramani
Kategória:Osobnosti z Levíc
Kategória:Čestní členovia SFTA
Kategória:Držitelia Slnka v sieti
Kategória:Držitelia Českého leva
Kategória:Držitelia ceny Igric
Kategória:Laureáti Pribinovho kríža I. triedy
Peter Beňa

**Peter Beňa** (* 5. september 1957) je slovenský kameraman.

## Filmografia (výber)
* 1988: Iba deň – pov. Basa
* 1989: **[[Sýkorka (film)|Sýkorka]]**
* 1991: **[[Gemini (film)|Gemini]]**
* 1993: **[[Fontána pre Zuzanu 2]]**
* 2003: Jak básníci neztrácejí naději 

## Externé odkazy
* 
*  
* Peter Beňa na FDb.cz

Kategória:Slovenskí kameramani
Vostok (polárna stanica)

thumb|Stanica Vostok

**Vostok** je ruská výskumná stanica vo Východnej Antarktíde, neďaleko južného magnetického pólu. Jej nadmorská výška je 3 488 m. Dňa 21. júla 1983 tu namerali absolútne najnižšiu teplotu na Zemi, -89,2&nbsp;°C.

Stanica bola dokončená v roku 1957 a nepretržite fungovala do roku 1994, keď bola dočasne vyradená z prevádzky. Dnes stanicu využívajú vedci z Ruska, Francúzska a USA.

Pod stanicou je v hĺbke 4000 m jazero Vostok.

## Iné projekty

Kategória:Výskumné stanice na území Antarktídy
Juraj Galvánek

MgA. **Juraj Galvánek** (* 11. máj 1944, Trenčín) je slovenský kameraman.

## Životopis
Po ukončení strednej školy pracoval dva roky ako asistent kamery. Vyštudoval FAMU v Prahe — odbor filmový a televizní obraz. Natáča dokumentárne aj hrané filmy, spolupracuje s televíziou. Ako kameraman Štúdia dokumentárnych filmov Koliba, natočil množstvo dokumentov. Nevyhýbal sa ani skutočne rizikovým prácam, ako natáčanie výstavby komínov, či výcvik rogalistov. Pracoval na trikových a hudobných klipoch, napr. pre Joža Ráža a Miroslava Žbirku. Spolupracoval na televíznom magazíne o filme *Ráčte vstúpiť*. Spolupracoval na natáčaní dokumentárnych seriálov *Veľké civilizácie staroveku* a *Kelti*. Od roku 1992 pôsobí ako slobodný umelec, od r. 1999 nakrúca ako kameraman a neskôr tiež koproducent hraných filmov, ktoré majú pre neho výlučne umelecký potenciál. Podpísaná je pod nimi spolupráca so svetoznámym výtvarníkom a režisérom Jánom Švankmajerom. Člen Asociácie slovenských kameramanov (ASK) a Slovenskej filmovej a televíznej akadémie.

## Filmografia (celovečerné filmy)
* 1990 – *[[Okresné blues]]*
* 1990 – *[[R. S. C.]]*
* 2000 – *[[Otesánek]]*
* 2005 – *[[Šílení]]* - Národná cena "Slnko v sieti" za najlepšiu kameru
* 2010 – *[[Prežit svuj život]]*

## Ocenenia
*1978 - POCTA - druhá cena za kameru od Slovenského literárneho fondu a Zväzu dramatických melcov
*2005 - VÍZIE Z INFERNA - hlavná cena za kameru od Asociácie slovenských kameramanov
*2006 - Slnko v sieti - Národná cena Slovenskej filmovej a televíznej akadémie v kategórii najlepšia kamera hraného filmu
*2006 - ŠÍLENÍ - cena za mimoriadny kameramanský výkon od Slovenského literárneho fondu a Slovenského filmového zväzu

## Referencie

## Externé odkazy
* 
* 
* Juraj Galvánek v Online lexikóne slovenských filmových tvorcov

Kategória:Slovenskí kameramani
Kategória:Držitelia Slnka v sieti
Kategória:Riadni členovia SFTA
Kategória:Osobnosti z Trenčína
Filip Kuba

**Filip Kuba** (* 29. december 1976, Ostrava) je bývalý český reprezentant v ľadovom hokeji.

## Klubový hokej
Filip Kuba je obranca. Je 188 cm vysoký a váži 91 kg (údaj z roku 2006). Najvyššiu hokejovú súťaž začal hrať v sezóne 1994/95 v drese HC Vitkovice v českej hokejovej extralige. V roku 1995 si ho vybral tím Florida Panthers v 8. kole úvodného draftu NHL ako 192. v celkovom poradí. V sezóne 1996/97 odišiel do zámoria. Prvé dve sezóny odohral v nižšej profesionálnej súťaži AHL najskôr za Carolina Monarchs a neskôr za New Haven Beast. V sezóne 1998/99 sa dostal v drese Floridy prvýkrát na ľad NHL, odohral tam však iba 5 zápasov a v nasledujúcej sezóne 13 zápasov. V sezóne 2000/01 prestúpil do novozaloženého klubu Minnesota Wild. Stal sa stabilným hráčom Minnesoty a hrával za tento klub s číslom 17 . Na sezónu 2005/06 mal uzavretú zmluvu na 1,691 mil. dolárov. 1. júla 2006 podpísal ako voľný agent zmluvu s klubom Tampa Bay Lightning. V lete 2008 ho Tampa aj s Alexadrom Picardom vymenila do Ottawy Senators za Andreja Meszároša.

## Reprezentácia
Filip Kuba získal s reprezentáciou Česka bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 17.

### Zimné olympijské hry 2006
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. 

### Štatistika na ZOH

## Externé odkazy
* 
* 
* Filip Kuba na stránke Minnesota Wild

Kategória:Českí hokejisti
Kategória:Bronzoví olympijskí medailisti v ľadovom hokeji
Kategória:Českí bronzoví olympijskí medailisti
Kategória:Majstri sveta v ľadovom hokeji
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2008
Kategória:Hráči Florida Panthers
Kategória:Hráči Minnesota Wild
Kategória:Hráči Tampa Bay Lightning
Kategória:Osobnosti z Ostravy
Národný štát

[náhľad|300 px|Rozdelenie [Rakúsko-Uhorsko na národné štáty po 1. svetovej vojne]]

**Národný štát** je štát (do veľkej miery) jedného národa, prípadne aj dvoch tesne spojených národov. Politické hranice takého štátu sa prevažne zhodujú s etnickými hranicami a jeho právny systém je značne ovplyvnený zvykmi daného národa. 

Národné štáty sú hlavne štáty, ktoré vznikli v Európe v novoveku a v moderných dejinách. Takmer všetky dnešné európske štáty vznikli ako národné štáty. V súčasnosti v dôsledku internacionalizácie prevláda tendencia nahradiť národné štáty štátmi budovanými na občianskom princípe.

## Príklady vzniku národných štátov
### Západná Európa
Vývoj v západnej Európe prebiehal rôzne. Francúzsky národ je do značnej miery produktom dlhodobej existencie svojho štátu (čiastočné pofrancúzštenie bretóncov a podobne). Pre Švajčiarsko (ak tu vôbec o národe možno hovoriť) to platí obdobne, ale z toho dôvodu, že ide o dlhodobý multietnický štát (politický národ). Nemecký a taliansky národ je zas pôvodne etnický (jazykový), až neskôr vznikol národný štát. O (jednom) španielskom národe zas možno (aj v dôsledku dlhej moslimskej okupácie polostrova) hovoriť najskôr od 18. storočia, v ústave sa španielsky národ spomína až v roku 1812. 

### Národné štáty na troskách Osmanskej ríše

Na Balkáne a nepriamo aj v rakúskej monarchii národné štáty v dôsledku tureckej okupácie od 16. storočia ani vzniknúť nemohli. Až na troskách Osmanskej ríše vzniklo 6 štátov: V období rokov 1804 až 1830 Srbsko a Grécko, v rokoch 1856 až 1861 Rumunsko, v rokoch 1876 až 1878 Bulharsko a v roku 1913 Albánsko. (Šiestym štátom bola Čierna Hora, ktorá si zachovala určitú samostatnosť po celý čas osmanskej nadvlády.) Vznik štátov bol sprevádzaný vojnami s Tureckom a aj medzi sebou navzájom, preto hranice nikdy nenadobudli definitívnu podobu a odvtedy sa o Balkáne hovorieva ako o sude s pušným prachom.

### Národné štáty na troskách Rakúsko-Uhorska

V záverečnej fáze 1. svetovej vojny spojenci až do jari 1918 váhali, či uprednostniť zachovanie Rakúsko-Uhorska alebo vytvorenie samostatných štátov na jeho mieste. V 14. bodoch prezidenta Wilsona z 8. januára 1918 sa ešte uvažoval len o etnických autonómiách v rámci Monarchie. V prospech vytvorenia národných štátov rozhodlo okrem iného: 
* Neželané posilnenie Nemecka podpísaním brest-litovského mieru a Ruskom 3. marca 1918 a colnou úniou medzi Nemeckom a Rakúsko-Uhorskom 14. mája 1918, ktorá predznamenala budúcu hospodársku integráciu oboch krajín
* Neúspech separátnych mierových rozhovorov medzi Rakúsko-Uhorskom a Francúzskom 12. apríla 1918 (tzv. Sixtova aféra)
* Lobovanie zástupcov nerakúskych a nemaďarských národov v západných štátoch, účasť česko-slovenských légií vo vojne, presadenie princípu samourčovacieho práva národov a podobne.

Kategória:Politológia
Kategória:Nacionalizmus
Letný arcibiskupský palác

**Letný arcibiskupský palác** je barokový palác v Bratislave na námestí Slobody 2899/1, ktorý je sídlom Úradu vlády Slovenskej republiky.

## Dejiny
Začiatkom  17. storočia odkúpil od miestnych mešťanov arcibiskup František Forgáč územie na ktorom je dnešný palác a zriadil tu záhradu. Približne v roku 1614 tu vzniklo sídlo arcibiskupa. Arcibiskup Juraj Lipai dal v rokoch 1642 až 1666 postaviť novú budovu. V rokoch 1761–1765, na príkaz arcibiskupa Františka Barkóciho, pôvodne renesančné letné sídlo ostrihomských arcibiskupov prestaval architekt Franz Anton Hillebrandt do neskoršej barokovej podoby.

V areáli sa nachádza Lipaiovská záhrada zo 16. storočia. V záhrade paláca mal takmer 10 rokov dielňu významný barokový rakúsky sochár Georg Rafael Donner. Záhradu pôvodne zdobilo veľa rôznych sôch, ale väčšina z nich sa stratila v 19. storočí, keď bola v paláci dočasne vojenská nemocnica.

## Iné projekty

## Zdroj
* Register nehnuteľných NKP
* História budovy

Kategória:Paláce v Bratislave
Kategória:Barokové stavby na Slovensku
Kategória:Architektúra z 1765
Marek Malík

**Marek Malík** (* 23. jún 1975, Ostrava) je bývalý český hokejista.

## Klubový hokej
Marek Malík je obranca. Je 196 cm vysoký a váži 98 kg (údaj z roku 2006). Najvyššiu hokejovú súťaž začal hrať v českej hokejovej extralige v sezóne 1993/94 za HC Vitkovice. Ešte v roku 1993 si ho v úvodnom drafte NHL vybral dnes už nejestvujúci klub Hartford Whalers v treťom kole ako 72. v poradí. Už v nasledujúcej sezóne sa v drese tohto klubu dostal aj na ľad NHL, ale bolo to iba na jediný zápas. Získal v ňom však svoj prvý bod v NHL za prihrávku na gól. Väčšinu tejto aj nasledujúcej sezóny však odohral za Springfield Falcons v nižšej profesionálnej súťaži AHL. Až v sezóne 1996/97 sa mu podarilo preraziť a odohral za Hartford 47 zápasov. To však bol posledný rok existencie klubu Hartford Whalers, ktorý sa presťahoval do Severnej Karolíny a zmenil názov na Carolina Hurricanes. 

Marek Malík strávil nasledujúce tri sezóny v Európe a v nižšej súťaži AHL (1997/98 Malmö Redhawks v švédskej Elitserien, 1998/99 New Haven Beast v AHL a 1998/99 HC Vítkovice). V sezóne 1998/99 sa vrátil do NHL a stal sa stabilným hráčom klubu Carolina Hurricanes až do sezóny 2002/03, keď prestúpil do Vancouver Canucks. V tomto klube strávil aj nasledujúcu sezónu. V sezóne 2004/05 (počas lockoutu v NHL) hral opäť za rodné Vítkovice v českej extralige. V sezóne 2005/06 sa stal členom silnej českej légie v New York Rangers. Hrá s číslom 8 a má uzavretú zmluvu na 2,5 mil. dolárov ročne.Po sezóne 2007/2008 si hladá nový klub.

## Reprezentácia
Marek Malík získal s reprezentáciou Česka bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 8.

### Zimné olympijské hry 2006
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. 

### Štatistika na ZOH

## Externé odkazy
* 
* 
* Marek Malík na stránke New York Rangers

Kategória:Českí hokejisti
Kategória:Bronzoví olympijskí medailisti v ľadovom hokeji
Kategória:Českí bronzoví olympijskí medailisti
Kategória:Hráči Hartford Whalers
Kategória:Hráči Malmö Redhawks
Kategória:Hráči Carolina Hurricanes
Kategória:Hráči Vancouver Canucks
Kategória:Hráči New York Rangers
Kategória:Hráči Tampa Bay Lightning
Kategória:Osobnosti z Ostravy
Planimetria

**Planimetria** alebo **geometria v rovine** je časť euklidovskej geometrie zaoberajúca sa dvojrozmernými útvarmi.

Kategória:Geometria

Základné útvary v rovine 
Bod, priamku a rovinu považujeme za základné geometrické pojmy, ktoré nedefinujeme, ale 
pomocou nich definujeme ostatné geometrické útvary. 
Uvedené tri typy (neprázdnych) množín bodov zároveň predstavujú základné geometrické 
útvary v rovine (priestore). 
Označovanie: body: A, B, C, …, P, Q, R, …, 
 priamky: a, b, c, …, p, q, r, …, alebo pomocou bodov: ←AB→, ←PQ→ , ... 
 roviny: α, β, γ, …, π, ν, µ, ρ, … alebo pomocou bodov: ←ABC→, ←PQR→, ...
Jan Bulis

**Jan Bulis** (* 18. marec 1978, Pardubice) je bývalý český reprezentant v ľadovom hokeji.

## Klubový hokej
Jan Bulis je stredný útočník. Je 186 cm vysoký a váži 92 kg (údaj z roku 2006). Už ako sedemnásťročný začal hrať v sezóne 1995/1996 v zámorí za Barrie Colts v juniorskej súťaži OHL. V roku 1996 si ho vybral klub Washington Capitals v úvodnom drafte NHL v druhom kole ako 43. v poradí. Už v sezóne 1997/1998 sa stal stabilným hráčom Washingtonu. V sezóne 2000/2001 prestúpil do klubu Montreal Canadiens, kde hral s výnimkou sezóny 2004/2005, keď počas lockoutu v NHL hral za HC Moeller Pardubice v českej hokejovej extralige. V sezóne 2006/2007 hral za Vancouver Canucks. Následne hral v Kontinentálnej hokejovej lige, kým neukončil kariéru.

## Reprezentácia
Jan Bulis získal s reprezentáciou Česka bronzovú olympijskú medailu na Zimných olympijských hrách 2006 v Turíne. Bol nominovaný aj na Majstrovstvá sveta v lotyšskej Rige. Oblieka reprezentačný dres s číslom 38.

### Zimné olympijské hry 2006
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. 

### Štatistika na ZOH

## Externé odkazy
* 

Kategória:Českí hokejisti
Kategória:Bronzoví olympijskí medailisti v ľadovom hokeji
Kategória:Českí bronzoví olympijskí medailisti
Kategória:Účastníci MS v hokeji 2006
Kategória:Hráči Washington Capitals
Kategória:Hráči Montreal Canadiens
Kategória:Hráči Vancouver Canucks
Kategória:Hráči Atlant Mytišči
Kategória:Hráči Traktor Čeľabinsk
Kategória:Hokejisti draftovaní klubom Washington Capitals
Kategória:Osobnosti z Pardubíc
Pearlharborská zátoka

right|thumb|Letecký pohľad

**Pearlharborská zátoka** (normovaný slovenský názov; iné slovenské názvy: **Pearlharborský záliv**, **Pearl Harbor**, zriedkavo: **Perlový prístav**; angl. *Pearl Harbor* (*Bay*)) je zátoka (prípadne záliv) a zároveň prirodzený (a sčasti aj umelý) prístav na ostrove Oahu na Havajských ostrovoch, západne od mesta Honolulu.

Pri a v tejto zátoke sa nachádza okrem iného vojenská základňa USA, ktorá sa volá Joint Base Pearl Harbor-Hickam. Táto vznikla v roku 2010 formálnym zlúčením námornej základne Naval Station Pearl Harbor (skrátene nazývanej: Pearl Harbor) a leteckej základne Hickam Air Force Base. Základňu Naval Station Pearl Harbor 7. decembra 1941 napadlo japonské letectvo, čo spôsobilo vstup USA do druhej svetovej vojny - pozri: útok na Pearl Harbor.

## Referencie

## Iné projekty

Kategória:Oahu
Kategória:Geografia Havaja
Kategória:Prístavy v USA
Kategória:Doprava v Havaji
Kategória:Pamiatky v USA
Kaštieľ v Zlatých Moravciach

**Kaštieľ Migazziovcov** je jednoposchodová barokovo-klasicistická budova v Zlatých Moravciach.

Má dve krídla orientované do parku - dnes je z neho zachovaná len menšia časť. V roku 1789 kaštieľ prestaval viedenský kardinál Krištof Bartolomej Anton Migazzi. Jeho erb je na prednom tympanóne kaštieľa. Západné krídlo so zamurovanými arkádami pochádza pravdepodobne z obdobia druhej polovice 17. storočia. Na nádvorí kaštieľa je pomník Janka Kráľa z bieleho bulharského mramoru od akad. sochára Jána Kulicha. V budove kaštieľa sídli v súčasnosti Mestské kultúrne stredisko, ktorého súčasťou je aj mestská knižnica (momentálne presťahovaná do Základnej školy Robotnícka kvôli statike budovy) a  na prízemí pravého krídla pobočka Ponitrianskeho múzea v Nitre, Mestské múzeum.

## Pozri aj
* Zoznam kaštieľov na Slovensku

Zlate Moravce
Kategória:Stavby v Zlatých Moravciach
Národ

**Národ** (zastaráv. **nácia**, knižne **plemeno**) je historicky vzniknuté spoločenstvo ľudí vytvorené pôsobením rôznych faktorov, ako sú spoločné územie, kultúra, jazyk, hospodárska história, psychika, náboženstvo a podobne, a ktoré má spravidla vôľu tieto spoločné faktory brániť či rozvíjať.

Pojem „národ“ sa v detailoch väčšinou inak chápe v etnografii, v politológii a inak v historických vedách. 

Pôvodné národy spravidla vznikli z kmeňov alebo podľa inej koncepcie z národností. Národy však vznikli aj inak - na americkom kontinente v novoveku prirodzene ako suma prisťahovalcov na území daných štátov (napr. USA, pozri aj politický národ). Hranice medzi národmi a národnosťami sú spravidla veľmi vágne, ale uvádza sa, že v súčasnosti na svete existuje asi 300 národov a 1500 národností. 

V stredoveku sa príslušnosť k „národu“ spravidla určovala podľa miesta (krajiny) narodenia. V novoveku a moderných dejinách sa spravidla určuje podľa jazyka. V stredovekom a čiastočne novovekom Uhorsku pojem „natio Hungarica“ označoval všetkých šľachticov Uhorska bez ohľadu na etnickú príslušnosť.

Mnohé moderné štáty sú už stále menej založené na národnom princípe, ale naopak na občianskom princípe. Rozpor medzi národným a občianskym princípom však existoval už v starovekom Ríme, kde sa rozlišovali pojmy *natio* (národ v zmysle národných kmeňov) a *populus* (národ v zmysle ľud).

## Referencie

## Iné projekty


Kategória:Politológia
Kategória:Etnografia
Vickers Vimy

**Vickers Vimy** bolo britské ťažké bombardovacie lietadlo vyvinuté ku koncu prvej svetovej vojny. Lietadlo navrhol Rex Pierson. Prvý prototyp vzlietol 30. novembra 1917. Napriek tomu, že z troch prototypov boli dva zničené, typ preukázal dobré výkony a v marci 1918 bola objednaná výroba tak v materskej továrni ako aj licenčná výroba v ďalších 3 firmách (celkovo bolo počas vojny objednaných 1130 kusov). Na konci vojny, 31. októbra 1918, RAF vlastnilo len tri kusy v operačnom stave, dva sa nachádzali pri skúšobných jednotkách, tretí patril Independent Force vo francúzskom Nancy a bol pripravený k náletom na ciele v Nemecku. Na základe Vickers Vimy vznikli civilné stroje Vimy Commercial a Vernon.

## Služba
Prvou jednotkou RAF vyzbrojenou Vickers Vimy sa stala až v júli 1919 58. peruť v Egypte. Vickers Vimy slúžil v rámci Royal Air Force na strednom východe do roku 1925, kedy ho nahradil typ Vickers Virginia. V severnom Írsku doslúžil v roku 1929.

Civilná verzia, *Vimy Commercial*, so zväčšeným trupom, sa vyrábala v roku 1919, väčšinou pre zahraničných zákazníkov. Prvý Vimy-Commercial vzlietol 13. apríla 1919 ešte s vojenským sériovým číslom K107 (neskôr stroj získal civilné registračné číslo G-EAAV). Najmä Čína objednala typ vo veľkom množstve 100 kusov, ale problémy s platbami pravdepodobne spôsobili nedokončenie objednávky.

### Diaľkové prelety
[thumb|right|Štart Alcocka a Browna z [Newfoundlandu, 14. jún 1919]]

Viac ako vojenským použitím sa Vickers Vimy preslávil diaľkovými preletmi.
* Najvýznamnejším bol prvý non-stop prelet Atlantického oceánu britskými pilotmi Johnom Alcockom a Arthurom W. Brownom. Prelet uskutočnili v júni 1919 so štartom na Newfoundlande. V Írsku núdzovo pristáli 15. júna 1919 po 16 hodinách a 27 minútach. (ich lietadlo je zachované v London Science Museum)
* Ross Smith, Keith Smith s dvoma mechanikmi preleteli z Anglicka do Austrálie. Získali tak odmenu 10 000 libier vyhlásenú austrálskou vládou. Prelet trval 720 hodín (čistý letový čas bol 135 hodín a 55 minút). Po 14 medzipristátiach dňa 10. decembra 1919 lietadlo pristálo v austrálskom Darwine. (ich lietadlo je zachované v Smithovom rodisku Adelaide, Austrália).
* V roku 1922 sa van Rynevald a Brand pokúsíli o výhru inej ceny prvým preletom z Anglicka do Severnej Afiriky. Ich Vimy v Afrike havaroval a piloti dokončili prelet na druhom stroji. Kvôli výmene lietadla však boli diskvalifikovaní.
* 3. júla 2005 na replike Vickers Vimy zopakovali Steve Fossett a Mark Rebholz historický let cez Atlantik z Kanady do západného Írska.

## Technické údaje

* **Posádka:** 2
* **Dĺžka:** 13,27 m
* **Rozpätie krídel:** 20,75 m
* **Výška:** 4,76 m
* **Hmotnosť prázdneho lietadla:** 3 222 kg
* **Maximálna vzletová hmotnosť:** 4 937 kg
* **Maximálna rýchlosť:** 166 km/h
* **Motory:** 2 × Rolls-Royce Eagle VIII, každý s výkonom 360 k (270 kW)
* **Vytrvalosť:** 11 hodín
* **Dostup:** 3 200 m

## Iné projekty

## Externé odkazy
* Múzeum RAF 
* Alcockov a Brownov Vickers Vimy, Science Museum London 

Kategória:Britské bombardovacie lietadlá
Kategória:Britské dopravné lietadlá
Vimy
Karbid vápenatý

thumb|right|Karbid vápenatý
náhľad|ADR tabuľka
**Karbid vápenatý** alebo **acetylid vápenatý** (CaC2), ľudovo nazývaný len **karbid**, je anorganická zlúčenina vápnika a uhlíka. Je vysoko reaktívny s vodou za vzniku acetylénu a hydroxidu vápenatého:
: CaC2 + 2 H2O → C2H2 + Ca(OH)2

Tvarom a tvrdosťou je len málo odlišný od bežnej kamennej triešte. Jeho farba je od svetlofialovej, cez hnedú až po tmavosivú. Pri reakcii so vzdušnou vlhkosťou sa granuly karbidu vápenatého pokrývajú svetlohnedou až svetlosivou vrstvou hydroxidu vápenatého. Samotný karbid vápenatý nemá žiadne škodlivé účinky na ľudský organizmus, avšak pri styku s vlhkou pokožkou dochádza k jeho premene na následne vzniknutý produkt hydroxid vápenatý má mierne leptavé účinky na pokožku. Ďalšie poškodenie pokožky je spojené s rapídnym úbytkom vlhkosti a teda jej vysušením. Preto sa neodporúča prichádzať priamo do styku s karbidom vápenatým.

## Výroba
Vyrába sa z koksu, uhlia (obe zložky sú zdrojom veľmi čistého uhlíka) a oxidu vápenatého (CaO) pri vysokej teplote bez prístupu vzduchu.

: CaO + 3 C → CaC2 + CO

## Využitie

Karbid sa využíva na výrobu acetylénu, ktorý sa používa na zváranie alebo rozpaľovanie železa.

## Dostupnosť a skladovanie
Karbid vápenatý sa pre svoju vysokú reaktívnosť s vodou skladuje vo vodotesných plastových nádobách alebo vreckách. Je ho možné kúpiť v špecializovaných predajniach za cenu cca 8 € za kilogram. Dostupný je v rôznych rozmeroch granulátu (od niekoľko milimetrov až po 15 cm).

## Iné projekty

Vápenatý
Kategória:Zlúčeniny vápnika
Algoritmus z-buffer

**Algoritmus z-buffer** je algoritmus používaný v počítačovej 3D grafike. Algoritmus je jednoduchý na implementáciu, no veľmi náročný na pamäť – používa až dva buffre.

## Podstata algoritmu
# Priestorový objekt O so stenami Si*, odlíšenými farebne, alebo úrovňou intenzity tej istej farby premietneme ortogonálne do priemetne v rovine obrazovky počítača. Steny Si* ohraničujúce objekt O sa pritom premietnu do plôch – mnohouholníkov Si na obrazovke počítača. Ich vrcholy Vi* = [xi, yi, zi] sa premietnu do vrcholov Vi = [xi, yi] ((xi, yi) sú pixle) obrazovkových mnohouholníkov Si
# Na obrazovke Si vytvoríme ľubovoľnú pixlovú množinu M ohraničujúcu množinu     U Si (môže to byť sama množina U Si,  jej konvexný obal, ohraničujúci min-max box, ľubovoľne ohraničené okno) a na nej sú definované dva buffre: z-buffer zb(x, y) a refresh-buffer r(x, y) pre každý pixel (x, y) є M. z-buffer inicializujeme na hodnotu    - ∞ (dostatočne malé záporné číslo, ktoré v priebehu výpočtov nemožno dosiahnuť) a refresh-buffer na číslo reprezentujúce farbu, alebo intenzitu pozadia. Teda pre každé (x, y) є M : zb(x, y) = - ∞ a r(x, y) = fp (farba  pozadia)
# Utvoríme si ľubovoľné poradie plôch Si (zoznam Z)(priemety stien Si*) napr. S1, S2, ... a postupne ich spracúvame: začneme plochou S1: Rozložíme ju do rastra R1 a pre každý pixel (x, y) є R1 určíme číslo z(x, y) – hodnotu z-buffra v pixly (x, y) a porovnávame ju so zb(x, y). Ak z(x, y) > zb(x, y), položíme zb(x, y) = z(x, y)(nová hodnota) a do refresh-buffra vložíme ako novú hodnotu v pozícii (x, y) číslo farby (intenzity) steny S1* nad pixlom (x, y). Ak neplatí z(x, y) > zb(x, y) neurobíme nič, prejdeme na ďalší pixel. Ak túto procedúru prevedieme pre všetky pixle (x, y) є R1, prejdeme k ďalšej ploche S2 a urobíme na jej rastrovom rozklade R2 tie isté operácie ako na R1. Po ich realizácii prejdeme opäť k ďalšej ploche S3 ... atď. Po spracovaní všetkých plôch Si obsahuje z-buffer zb(x, y) hodnoty z-ových súradníc pixlov viditeľných plôch (sú najväčšie, ich pixle sú najbližšie k pozorovateľovi a preto sú viditeľné z pozorovacieho miesta). V refresh-buffri sa zasa nachádzajú čísla farieb bodov z tých plôch, ktoré sú najvyššie nad príslušnými pixlami. Ak teda jednotlivé pixle týmito farbami zafarbíme získame obraz, ktorý vidí pozorovateľ zhora. Pri pozorovaní scény zdola sa prirodzene situácia zmení.

Kategória:Algoritmy
Karol Lohay

[right|thumb|Karol Lohay na turnaji [Karpatský pohár (druhý zľava)]]

**Karol Lohay** (* 17. jún 1957, Košice) je slovenský bridžista, medzinárodný majster, súkromný podnikateľ. 

Bridž hrá od roku 1969. Hrával aj prvú šachovú ligu.

V rebríčku majstrovských bodov slovenských bridžistov bol dlhodobo na 1. mieste, stal sa prvým slovenským národným aj medzinárodným majstrom. Podľa rebríčka prepočtu majstrovských bodov je doteraz na prvom mieste.  

V októbri 2007 bol zvolený za člena predsedníctva Slovenského bridžového zväzu.

## Umiestnenia
*víťaz Slovenská bridžová liga: 2003, 2005, 2006, 2008, 2009, 2019
*víťaz Otvorené majstrovstvá Slovenska v družstvách: 2004 
*víťaz Otvorené majstrovstvá Slovenska v pároch: 2006
*víťaz Karpatský pohár, páry: 2003
*víťaz Karpatský pohár, družstvá: 2008
*víťaz Topvar Trefy: 2003
*2. miesto Slovenská bridžová liga: 2004, 2007
*2. miesto Veľká cena Košíc v pároch: 2006
*2. miesto Veľká cena Košíc v družstvách: 2006
*3. miesto Veľká cena Košíc v družstvách: 2007
*3. miesto Escer kupa, Budapešť: VII. ročník 
*4. miesto I. Slovenská bridžová liga: 2016 
*7. miesto Otvorené majstrovstvá Slovenska: 2016 

## Referencie

## Externé odkazy
*Vizitka hráča

Kategória:Narodenia v 1957
Kategória:Slovenskí hráči bridžu
Kategória:Slovenskí podnikatelia
Republika siedmich spojených provincií

thumb|Mapa republiky, publikovaná v roku 1658, autor Joannes Janssonius

**Republika siedmich spojených provincií** alebo **Republika siedmich spojených Nizozemí** (voľne označovaná aj ako **Republika siedmich spojených nizozemských/holandských provincií**, **Spojené nizozemské/holandské provincie**, **Spojené provincie Nizozemska**, **Nizozemská republika**, **Holandská republika**, **Nizozemsko**, **Holandsko**) bol historický štátny útvar zhruba na území dnešného Holandska, existujúci od 26. júla 1581 do 18. januára 1795. 

Vznikla počas nizozemskej revolúcie na základe utrechteskej únie. V roku 1609 jej nezávislosť uznalo Španielsko a roku 1648 vestfálsky mier.

Išlo o federáciu zloženú zo 7 autonómnych provincií, ktorými boli Holland, Zéland, Frízsko, Groningen, Utrecht, Gelderland a Overijssel. Okrem týchto autonómnych celkov republika zahŕňala aj 4 územia pod priamou správou generálnych stavov. K týmto územiam patrilo Drenthe, Stavovské Flámsko, Stavovské Brabantsko a Stavovské Limbursko.

## Externé odkazy
* Mapa Spojených nizozemských provincií, 1773

Kategória:Dejiny Holandska
Kategória:Zaniknuté štáty
Kategória:Zaniknuté štáty Európy
Kliper (kozmonautika)

right|thumb|Model Klipera

**Kliper** je viacnásobne použiteľná návratová kabína, ktorú projektovala Ruská kozmická agentúra ako náhradu za kozmické lode Sojuz. Životnosť návratovej kabíny mala byť 25 letov alebo 10 rokov. V roku 2006 došlo pre nedostatok financii k zastaveniu celého projektu.
## Parametre
Na obežnej dráhe mala loď Kliper samostatne zostať podľa plánov maximálne 15 dní. V spojení s kozmickou stanicou až 1 rok. Kozmická loď bola projektovaná pre 2 až 6 kozmonautov a až 700 kg nákladu. Veľkou výhodou oproti Sojuzom mala byť tiež lepšia schopnosť bočného manévrovania, čo by umožnilo presnejšie pristávanie.

K mnohonásobne použiteľnej časti kozmickej lode malo byť vždy nutné vyrobiť kompletnú prístrojovú časť vrátane orbitálnej časti, tepelného štítu a padáka návratovej kabíny.

S Kliperom mala byť vyvinutá aj nová nosná raketa Onegia.

Kategória:Kozmické lode
Kategória:Kozmonautika v Rusku
Elias Lönnrot

náhľad|Prvé vydanie Kalevaly, 1935
**Elias Lönnrot** (* 9. apríl 1802, Sammatti, Fínsko – † 19. marec 1884, Sammatii) bol fínsky spisovateľ, filológ a zberateľ ľudovej poézie. Je naznámejší svojim zostavením fínskeho národného eposu Kalevala.

## Životopis
Narodil sa v Sammatti ako syn krajčíra. Študoval medicínu na univerzite v Turku, ale v roku, keď nastúpil, vypukol v meste veľký požiar, pri ktorоm univerzita vyhorela, preto sa ako väčšina ostatných presunul do Helsínk, kde aj roku 1832 promoval. Potom prijal miesto oblastného lekára v Kajaani v severovýchodnom Fínsku. V tom čase tam panoval hladomor, ktorý urýchlil rezignáciu predchádzajúceho lekára a umožnil mladému lekárovi získať toto miesto. Niekoľko nasledujúcich rokov so zlou úrodou viedol k veľkým stratám v populácii. Lönnrot písal listy štátnym úradom, v ktorých žiadal potraviny. Bol jediným lekárom pre asi 4&nbsp;000 ľudí v jeho oblasti v dobe, kedy bolo lekárov málo a boli drahí a ľudia skôr dôverovali dedinským mastičkárom a miestnym ľahko dostupným liečebným prostriedkom.

Jeho najväčší prínos bol lingvistický a filologický. Zaujímal sa o fínčinu, o ktorej začal písať v roku 1827 a začal zbierať ľudové povesti vidieckеho obyvateľstva svojej doby. Niekoľkokrát vyrazil na cesty, pri ktorých zbieral ľudovú poéziu. Navštevoval aj Laponsko a blízke časti ruskej Karélie. Povesti zobrané pri cestách využil vo svojich knihách vrátane *[[Kalevala|Kalevaly]]*.

Roku 1860 vydal Lönnrot prvý vo fínskom jazyku napísaný herbár *Flora Fennica — Suomen Kasvisto*. Herbár s Th. Saelanom rozšíril a znovu vydal v roku 1866. Kniha  obsahovala rastliny, ktoré Lönnrot zobral pri svojich cestách, poznámky o ich použití a opisy kvetov a listov.

Zomrel 19. marca 1884 v Sammatti v Južnom Fínsku.

Fínsky grafik Erik Bruun použil Lönnrotovu podobizeň ako motív na päťstomarkovú bankovku.

## Dielo
* 1829–1831: *Kantele* (kantele je fínsky národný hudobný nástroj) 
* 1835–1836: *[[Kalevala]]*
* 1840: *Kanteletar*
* 1842: *Sananlaskuja* (Príslovia)
* 1849: druhé, rozšířené vydání eposu *Kalevala*
* 1860: *Flora Fennica - Suomen Kasvisto* (herbár)
* 1866–1880: *Finske-Svenskt lexikon* (Fínsko-švédsky slovník)

## Pozri aj
* Zoznam fínskych spisovateľov

## Externé odkazy
* Preklad Kanteletar do českého jazyka 
* Elias Lönnrot , Informácie o Lönnrotovom diele a živote (po fínsky)
* Druhé vydanie Lönnrotovho herbára online (po fínsky)

Kategória:Fínski spisovatelia
Kategória:Fínski filológovia
Kategória:Fínski lekári
Kategória:Fínska mytológia
Kategória:Držitelia Radu Pour le Mérite
Kategória:Osobnosti na fínskych bankovkách
Kategória:Osobnosti na fínskych poštových známkach
Chalíl Džibrán

**Chalíl Džibrán**, ,  (* 6. január 1883, Bšarri, Libanon – † 10. apríl 1931, New York) bol libanonský básnik, prozaik a výtvarník

V roku 1894 s matkou a súrodencami odišiel do Spojených štátov, ktoré sa mu stali novou vlasťou. Tu vyšla jeho tvorba v angličtine a arabčine. Zomrel v roku 1931 v New Yorku, pochovaný bol podľa svojho želania v rodnej dedine.

Stal sa jedným z najčítanejších autorov 20. storočia. Len v USA sa predalo niekoľko miliónov exemplárov diela *[[Prorok (Chalíl Džibrán)|Prorok]]*, ktoré sa na zozname bestsellerov udržalo štyridsať rokov. Príbeh lásky *[[Zlomené krídla]]* bol na zozname bestsellerov ešte dlhšie.

## Dielo
* 1908 - *Vzbúrené duše* ()
* 1912 - *[[Zlomené krídla (Chalíl Džibrán)|Zlomené krídla]]* (), príbeh o láske
* 1914 - *Slzy a úsmev*
* 1918 - *Blázon* - zbierka krátkych próz, podobenstiev a aforizmov
* 1920 - *Zvestovateľ*
* 1923 - *[[Prorok (Chalíl Džibrán)|Prorok]]* - lyrická próza. Vyšiel v New Yorku a jeho prednes v newyorskom kostole sv. Marka mu priniesol uznanie poslucháčov i kritiky. Počas ďalších troch rokov ho vydali ešte desaťkrát.
* 1926 - *Piesok a pena* - zbierka aforizmov, básní a parabol.
* 1928 - *Ježiš, syn človeka* - imaginatívna rekonštrukcia Kristovho života.
* 1933 - *Prorokova záhrada*

## Iné projekty

Kategória:Libanonskí básnici
Kategória:Libanonskí spisovatelia
Kategória:Libanonskí výtvarníci
Kategória:Básnici USA
Kategória:Spisovatelia USA
Kategória:Výtvarníci USA
Kategória:Osobnosti na brazílskych poštových známkach
Kategória:Úmrtia na tuberkulózu
Fačkov

**Fačkov** je obec na Slovensku v okrese okrese Žilina.

## Poloha
Nachádza sa na južnom okraji Rajeckej kotliny, na pomedzí Strážovských vrchov a Malej Fatry, pod dominantou regiónu - vrchom Kľak. Cez Fačkov preteká Suchý potok, ktorý v obci ústi do Rajčanky.

Obcou prechádza cesta I/64, spájajúca Žilinu s Prievidzou cez Fačkovské sedlo. Najbližšími mestami sú Rajec () a Rajecké Teplice (), Žilina je vzdialená  a Prievidza .

## Dejiny
Prvá písomná zmienka je z roku 1351, spomína sa ako *Luchka* - „osada na lúčke v lese“. Názov obce je odvodený od mena prvého dedičného richtára, ktorý sa volal Fachkó. Obec patrila považskému panstvu, malú časť chotára vlastnili zemani.V obci sa nachádza barokový Kostol svätého Mikuláša postavený v roku 1761, ktorý už prešiel viacerými rekonštrukciami. 

Názov obce sa stáročiami menil: v roku 1471 sa uvádza ako Fachkwa Lhota, v roku 1508 ako Faczkow a v roku 1773 ako Fačkov. Pokým v roku 1598 v obci stálo 35 domov, v roku 1784 to bolo už 126 domov, v ktorých žilo 158 rodín a 1045 obyvateľov. Pri sčítaní ľudu v roku 1828 mal Fačkov 123 domov a 1374 obyvateľov, čím sa radil medzi väčšie sídla. Obyvatelia sa v hornatom kraji zaoberali chovom dobytka a pálením liehu, po vzniku Prvej republiky sa rozšírilo poľnohospodárstvo a lesné hospodárstvo. Počas povstania tu pôsobil Revolučný národný výbor a intenzívnu činnosť v širokom okolí vyvíjali partizáni. 

## Organizácie
* Základná škola a materská škola
* Dobrovoľný hasičský zbor
* Klub slovenských turistov Kosodrevina
* Poľovnícke združenie Hodoň
* Obecná knižnica
* Fačkovská izba (expozícia)

## Šport
* TJ Sokol
* Stolnotenisový oddiel
* Šachový oddiel

## Turizmus
Horské prostredie v okolí obce poskytuje široké možnosti na zimnú aj letnú turistiku. Okrem peších turistov sú v oblasti vhodné podmienky na cykloturistiku, v neďalekom Fačkovskom sedle aj na bežecké a zjazdové lyžovanie. 

### Turistické trasy
* po  značke do Domaniže a Súľovských vrchov
* po  značke na hlavný hrebeň na rázcestie *Pod Kľakom*, odtiaľ na dominantu kraja - Kľak
* po  a  značke z Fačkovského sedla

## Referencie

## Iné projekty

## Externé odkazy
* 

## Zdroje
* Dejiny na e-obce.sk 
* 


Kategória:Obce okresu Žilina
Štefanovce (okres Vranov nad Topľou)

**Štefanovce** sú obec na Slovensku v okrese Vranov nad Topľou.

## Polohopis
Štefanovce ležia na južnom okraji Nízkych Beskýd v doline pravostranného prítoku Ondavky. Nadmorská výška v strede obce je  a v chotári 170 Mierne členitý povrch chotára tvoria horniny bradlového pásma a centrálnokarpatský flyš. Svahy a zarovnané chrbty sú pokryté svahovými hlinami.

## Dejiny
Obec je doložená v roku 1479 vo forme Sthefanocz, neskôr ako Stefanowcze 1773; Stefanovce, po maďarsky Stefanóc, Istvántelke. Patrila panstvu Humenné, v roku 1557 mala 4 porty. Koncom 16. storočia ju dosídlili na zákupnom práve. V roku 1715 mala z 18 domácností 6 obývaných, v roku 1787 mala obec 38 domov a 273 obyvateľov, v roku 1828 mala 36 domov a 250 obyvateľov. V 18. storočí boli zemepánmi Sirmaiovci i Barkóciovci, ktorí si tunajšie majetky udržali do 20. storočia. V predvojnovom období sa obyvatelia zaoberali poľnohospodárstvom. V rokoch 1944-1945 sa zúčastnili v partizánskych bojoch. Boli zamestnaní v Strážskom, Humennom, Hencovciach a Košiciach. Časť pracovala ako súkromne hospodáriaci roľníci.

## Obyvateľstvo
Počet obyvateľov k 31.12.2009 bol 107, z toho 50 mužov a 57 žien.

## Kultúra a zaujímavosti
### Pamiatky
* Gréckokatolícky kostol Zosnutia presvätej Bohoridičky, jednoloďová barokovo-klasicistická stavba so segmentovým ukončením presbytéria a predstavanou vežou, z roku 1783. Úpravami prešiel v roku 1910 a v roku 1947 bol obnovený. Posledná obnova sa uskutočnila v roku 2015. Zariadenie pochádza z druhej polovice 19. storočia. Fasády sú hladké s polkruhovo ukončenými oknami. Mohutná veža je ukončená barokovou helmicou s laternou. 

* Drevený kríž, ľudová práca z druhej polovice 19. storočia. Nachádza sa pred gréckokatolíckym kostolom.  

## Občianska vybavenosť
* Knižnica
* Futbalové ihrisko

## Referencie

## Iné projekty

## Externé odkazy
* 

## Zdroje
* 
* Štatistický úrad SR


Kategória:Obce okresu Vranov nad Topľou